Šokliukai

Šokliukai (Tetrigidae) – tiesiasparnių (Orthoptera) būrio vabzdžių šeima. Vabzdžiai smulkūs, pilkšvos spalvos. Priešnugarėlė su ilga užpakalin nukreipta atauga. Antsparniai labai sutrumpėję, skiaučių pavidalo. Letenos 2-2-3 -narės. Pilvelio segmentas be klausos organo. 

Lietuvoje kelios rūšys: plonaūsis šokliukas (Tetrix undulata), dvitaškis šokliukas (Tetrix bipunctata) ir kt. Aptinkami šlapiose pievose, pamiškėse. Žiemoja lervos ar suaugėliai.

Kategorija:Tiesiasparniai